
A partir de les característiques paleontològiques i afinitats taxonòmiques 
d'una nombrosa fauna ictiològica fòssil, i de les característiques 
estratigràfiques dels jaciments on aquesta ha estat localitzada, s'analitzen les 
variables temperatura, batimetria, substrat, salinitat i règim tròfic. Això ens 
permet realitzar una aproximació paleoecològica als ambients en que es van 
formar aquests dipòsits atribuibles al Pliocè mitjà-superior marí. 

Mediterrània occidental. 


ICHTHYOFAUNA FROM THE MIDDLE-UPPER PLIOCENE IN THE 
SEDIMENTARY BASIN OF PALMA (BALEARIC ISLANDS, VVESTERN 
MEDITERRANEAN). PALAEOENVIRONMENTAL  IMPLI-CATIONS. 
Palaeontological characteristics features and taxonomical affinities of 
ichthyological fossil are given. Stratigraphical characteristics of the deposits 
where it is settled are analysed. Also we analyse other variables - 
temperature, batimetry, substract, salinity and trophical systems -which may 
allow a palaeoecological approach to the environments where the deposits 
which may be attributed to the middle-upper Pliocene were formed. 
Keywords: Pisces, Palaeoecology, middle-upper Pliocene, Mallorca, Western 
Mediterranean. 

A les Illes Balears han estat nom- — carbonatades del Miocè superior de 
brosos els treballs dedicats a la ictiologia Mallorca i Menorca (Hermite, 1878; Bofill- 
fòssil, sobre tot els referits a les formacions Poch, 1899; Gómez-Llueca, 1919; Bauzà, 

1944, 1945a; 1945b, 1946a, 1947a; 1947b; 
1948a; 1948b; 1948c, 1949a; 1949c; 1949d; 
1950; 1953a; 1953b; 1954a; 1958b; 1961a 
1966b; 1967; 1968; 1969b; 1978; Bauzà i 
Mercadal, 1961; 1962; Obrador i Mercadal, 
1973; Colom, 1973; 1975; 1991). Pel que 
fa a la fauna ictiológica de les formacions 
margoses del Pliocé (margues grises i 
grogues amb 4musium) de Sa Pobla (Talapí, 
Vinagrella, Son Vivot, Son Capó) i Pont 
d'Inca, aquesta ha estat tractada en 
profunditat per varis autors (Bauzà, 1949a, 
1949b, 1953a, 1954b, 1955a, 1955b, 1955c, 
1957a; 1957b; 1958a; 1961a; 1964; 1966a; 
1966b; 1969a; 1969b; 1978; Sanz, 1950; 
Sanz i Bauzà, 1961) que situen aquestes 
formacions dins del Pliocè inferior marí 
(denominant-lo en ocasions erròniament 
com a Plasencià o Plaisancià). Però hem de 
tenir en compte que, dins de l'extensa 
bibliografia existent, no hi trobem ni tan 
sols una cita referida a la paleoictiologia de 
les formacions del Pliocè mitjà-superior, 
essent del tot escases les referides al limit 
plio-quaternari i/o quaternari (Vicens i 
Gracia, 1999). 

Per altra banda, la pràctica totalitat 
dels treballs referits es limiten a una 
descripció morfològica i/o classificació 
sistemàtica, deixant de banda altres aspectes 
com els paleoecològics. 

La disponibilitat de nombrós material 
ictiològic trobat a les formacions del Pliocè 
mitjà-superior, juntament amb la detecció 
d'un buit bibliogràfic sobre la macro- 
paleontologia i paleoecologia d'aquest pis a 
Mallorca, són els que justifiquen i impulsen 
el present treball. Tan sols han estat citats 
(Colom et al., 1968, Cuerda et al., 1969, 
Colom, 1975, 1980) Sirombus coronatus 
Defrance, Conus cf. mercati Brocchi., 
Trochus sp. i Ostrea cf. lamellosa Brocchi 
dins d'uns ambients de platges terminals 
d'aigúes molt somes amb fons arenosos, 
sota un clima mes càlid que l'actual (2). 
També s'hi ha citat genèricament Amusium, 
Lithothamnium, equinoderms i lamel-li- 
branquis (Alvaro et al., 1984, Simó i 
Ramón, 1986). 


Localització i descripció 
dels jaciments 


Les restes ictiològiques estudiades en 
aquest treball provenen, totes, de quatre 
jaciments situats a la part oriental de la 
conca sedimentària de Palma (Fig. 1), dins 
del terme de Llucmajor als voltants de la 
línia de partió amb el terme de Palma 
(Torrent des Jueus - Torrent de Son Monjo 
- Barranc de Can Casetes), tots ells situats 
a una cota d'entre els 40-90 m sobre el 
nivell del mar (les coordenades s'indiquen 
en projecció UTM): 

Jaciment A (x:48245, y:437575). 
Pedreres ictiològicament explotades per a 
l'extracció de “picadis”, arena i cantons de 
“mares”. És el jaciment més extens, potent 
i més ric. 

Jaciment B  (x:48200; y:437535): 
Pedreres de "marés" i peces ornamentals 
d'una lumaquel-la de motlles de mol-luscs 
('copinyar"). 

Jaciment C (x:48180; y:437465): 
Pedrera explotada per a l'extracció de 
cantons de "marès". 

Jaciment D (x:48045, y:437313): 
Estació de selecció de deixalles i pedrera de 
“picadis” i arena. 

En el moment de publicar el present 
treball, les pedreres dels jaciments A i D, 
encara que actives, es trobaven amb fase 
molt avançada de rebliment mitjançant 
enderrocs i deixalles. 


Cronostratigrafia. Organització 
sequencial i sedimentologia 


Tots els jaciments es poden incloure 
dins de les formacions descrites com a la 
"Seqüéncia de Búger-St. Jordi (TP.2)" 
(Simó i Ramón, 1986) que es correspon 
amb les “Calcarenites de St. Jordi” i part 
superior de les “Calsisiltites de Son Mir” 
(Barón i Pomar, 1978; Pomar et al., 1983) 
i el tram superior de la “Unitat deposicional 

Fig. 1. Situació dels jaciments (fletxes negres) en relació al mapa paleogràfic deposicional del Pliocè 
a Mallorca (Simó i Ramón, 1986): A: Serra de Tramuntana, B: Serra de Llevant i relleus centrals, 


l: Pliocè inferior, 2: Pliocè mitjà-superior. 


Fig. 1. Deposits location (black arrows) coreleted to the palaeographical depositional map of the 
Pliocene in Mallorca (Simó & Ramón, 1986): A: Serra de Tramuntana; B: Serra de Llevant; 1: 


Lower Pliocene; 2: Middle-upper Pliocene. 


Pliocena” (Alvaro et al., 1984), així com a 
la unitat 22 del full 698 (38-27) del 
MAGNA (ITGE, 1991) que voreja la conca 
sedimentaria de Palma. 


Localment i als talls proporcionats 
pels jaciments esmentats es poden distingir 
els següents trams: 

Un tram inferior, amb una poténcia 
entre els 10 i 45 m, de biocalcarenites 
grogues d'aspecte massiu i molt biotor- 


bades. Contenen restes de foraminifers, 
Amusium, Denitalium altres molluscs, 
equinoderms, —algues, peixos i alguns 


coralls, sempre més abundants a la base. En 
certs afloraments situats al voltants del 
jaciment D (Fig. 3) es pot distingir la base 
de les biocalcarenites que es diposita sobre 
uns llims i gresos fins calcaris de color 
groc, amb laminació paral-leia i “ripples”, 
que contenen foraminifers i Amusium amb 


posició horitzontal segons estratificació, i 
que es corresponen amb els nivells 
superiors de la "Sequència de Son Mir 
(TP.1)” (Simó i Ramón, 1986) i “Margues 
amb Amusium” (Garcia-Yagúe i Muntaner, 
1968; Alvaro et al., 1984). En canvi, al 
jaciment A (Figs. 2 i 4), situat més a 
l'interior de l'Illa, els llims i gresos fins 
calcaris amb Amusium (Pliocè inferior) 
falten per complet, començant la base del 
tram de biocalcarenites amb la presència 
d'una lumaquella de motlles de mol:luscs i 
còdols de poca potència (entre 0,5 i 1,5 m), 
que descansa directament sobre un conjunt 
de llims amb fines capes de fangs 
intercalats (Messinià), fet que concorda amb 
el descrit al “Sondeig 11.- Carretera de 
Palma a Llucmajor, al sud de Sant Jordi" 
(Colom, 1985). 

Sobre el tram anterior es diposita un 
de menys potent, d'entre 1 i 3 m, constituit 

Fig. 2. Tall estratigràfic-diposicional al jaciment A: l.- Biocalcarenites (Pliocè mitjà-superior); 1%.- 
Part inferior del tram amb fauna abundant, 2.- Lumaquel-la superior (Límit plio-quaternari); 3.- 
Arenes calcàries d'origen eòlic amb estratificació creuda (Quaternari): 4.- Paleosóls (Quaternari). 
Fig. 2. Stratigraphic-deposicional section in the A deposit : 1.- Pockstone (middle-upper Pliocene): 


1*.- Lower level containing abundant fauna; 2.- 


Upper Coquina (plio-quaternarian border); 3.- 


Calcareous sands of eolical origin with cross bedding (Quaternary); 4.- Paleosoil (Quaternary). 


per lumaquel-les massives (Rudstones) de 
bivalves i altres molluscs, dels que 
únicament es conserva el motlle, excepció 
feta dels ostrèids i pectínids. Presenten una 
elevada porositat i estratificació encreuada. 

Corona la seqüència un conjunt 
d'eolianites, de tonalitats ocres i rotgenques, 
amb nivells de paleosòls d'argiles roges 
biotur-bades amb arrels i gasteròpodes 
pulmonats. Presenten estratificació 
encreuada a gran escala i angle, essent la 
seva base erosiva i discordant sobre el tram 
anterior. Al jaciment D, situat més prop del 
mar, aquest tram es troba cobert per dunes 
holocèniques formades per arenes eòliques 
no consolidades, fixades per la vegetació. 

Per a la seva posició estratigràfica, 
sobre la seqüència inferior atribuida al 
Pliocè inferior i/o directament sobre el 


Messinià (Colom, 1980: 1985), hem de 
situar els nivells descrits 1 i 2 al Pliocè 
mitja-superior (Alvaro et al. 1984), 


pertanyent ja el nivell 3 al Plistoce inferior. 

Totes les restes ictiológiques, objecte 
d'estudi d'aquest treball, han estat recollides 
dins del tram | descrit anteriorment, essent 
més freqüents a la base del mateix. 


Aspectes i limitacions metodològiques 


Cada ambient imprimeix un deter- 
minat caràcter a la biocenosi que en ell 
prospera, i en virtut del principi de 
l'actualisme, podem procedir en ordre 
invers, deduint les condicions paleo- 
ecològiques a partir de la comparació dels 
caràcters de les espècies fòssils amb dels 

Fig. 3. Tall estratigràfic-diposicional als voltants del jaciment D: A.- Llims i gresos calcaris fins amb 
laminació paral-lela, “ripples” i que contenen Amusium amb posició horitzontal (Pliocè inferior); B.- 
Tram superior de biocalcarenites massives (Pliocè mitjà-superior). 

Fig. 3. Stratigraphic-deposicional section in the surroundings of the D deposit: A.- Calcareous 
limestone and gipsum even a parallel laminations, ripples and those containing Amusium in 
horizontal position (Lower Pliocene); B.- Upper level of massive greinstone (Middle-upper Pliocene). 





Fig. 4. Tall estratigràfic-diposicional a la part inferior del jaciment A: A.- Biocalcarenites (Idem 
nivell* fig. 2); B.- Base erosiva amb lumaquel-les i còdols; C.- Llims inferiors amb fangs intercalats 
(Messinia). 

Fig. 4. Stratigraphic-deposicional section in the lower part of the A deposit: A.- Greinstone (same 
level as 1% fig. 2); B.- Erosive basement with coquina and pebbles; C.- Lower limestone with 
mudstone intercalated (Messinian). 

seus representants actuals (afinitats taxo- 
nómiques). Aixó ens es especialment ütil si 
Roger, (1980): 

- Ens situem a nivells taxonómics 
pròxims: nivells especifics o genèrics. És a 
dir quan menor sigui la distància evolutiva 
entre els exemplars fòssils i els seus 
representats actuals. 

- Confrontem els resultats amb altres 
criteris biològics o estratigàfics (biofàcies, 
tafonomia, litofàcies, paleogeografia, etc.). 


a) Mostreig i classificació. 

La totalitat del material estudiat es 
fruit de les recerques realitzades per l'autor 
a les múltiples visites efectuades als 
diferents jaciments entre els anys 1996 i 
1999. S'ha procedit a la recollida del 
material mínimament classificable. 

En el recull de mostres i la seva 
classificació s'han obviat els microfòssils 
(otolits), tenint en compte bàsicament les 
restes dentàries, així com també algunes 
d'òssies. 

Per a l'ordenació i classificació siste- 
màtica dels tàxons citats, s'ha utilitzat prin- 
cipalment el model FNAM-UNESCO pro- 
posat per Whitehead et al. (1984-1986), te- 
nint en compte bàsicament els representants 
actuals. 


b) Revisió bibliogràfica. 

Pel que fa a les cites i localitats re- 
ferents a cada una de les espècies, només es 
relacionen les que inclouen representació 
figurada i/o descripció dels exemplars. 

Degut a que la pràctica totalitat d'es- 
pècies referides es troben suficientment 
descrites i figurades pels autors citats, 
remetem la descripció morfològica de les 
mateixes a les obres referenciades. 

Per a la determinació d'hàbitats i 
comportaments dels representats actual s'ha 
tingut bàsicament en compte a Riera et al. 
(1993, 1995), Corbera et al. (1998), Bau- 
chot i Pras (1993) i Luther i Fielder (1968). 


c) Anàlisi i tractament de variables. 

En relació als aspectes paleoam- 
bientals estudiem un total de 5 variables: 
temperatura, batimetria, substrat, salinitat i 
règim tròfic. 

Excepcions fetes de les variables 
temperatura i règim tròfic, que són 
analitzades d'una forma — bàsicament 
qualitativa, a les altres variables, cada 
categoria (al no ser aquestes excloents entre 
sí) pot variar des d'un valor màxim igual a 
les n categories possibles d'aquesta variable 
(en el cas de que els representants actuals 
es distribueixin únicament dins de l'ambient 
corresponent a aquesta categoria) fins un 
valor mínim d'1 (en el cas de que els 
representants actuals es distribueixin per 
igual per tots els ambients corresponents a 
totes les categories possibles de la variable 
en questió), O en el cas de que no hi hagi 
relació amb la categoria (Taula 2). Així, per 
exemple, en el cas de Sparus i en relació a 
la variable substrat (amb 4 possibles 
categories: detrític, rocós, algal i corall) al 
tenir com a hàbitat preferent dues de les 
possibles categories (detrític i algal) se li 
assigna un valor de 2,0 a cada en la que és 
present; en canvi Odontaspis, en relació a 
la mateixa variable substrat, al tenir com a 
hàbitat preferent una única categoria 
(detrític) se li assigna un únic valor de 4,0 
(igual a les n categories possibles d'aquesta 
variable) dins d'aquesta única categoria a la 
que és present. 

Per altra banda, i tenint en compte 
possibles limitacions derivades de les 
fórmules dentàries, cada valor així obtingut, 
ha estat ponderat segons la frequència 
relativa del gènere dins del material 
recuperat, segons els següents valors de 
ponderació: molt rar = 1, rar = 2, no rar = 
3, freqüent = 4 i molt freqüent = 5. Així i 
continuant amb els exemples anteriors, els 
valors 2,0 assignats a Sparus a les 
categories detrític i algalls, són ponderades 
per 5 (2,0 x 5 = 10,0) per considerar-se 
aquest gènere com a molt frequent, de la 
mateixa manera que Odontaspis, l'únic 

Taula 1. Material recuperat i distribució. 
Table 1. Recovered material and distribution. 


Sparus cinctus (Agassiz, 1843) 


45 


JACIMENTS 








Odontaspis taurus (Rafinesque, 1810) 





Carcharhinus egertoni (Agassiz, 1843) 











Isurus hastalis (Agassiz, 1843) 








Sparus aurata Linnaeus, 1758 


7 





Diplodus jomnitanus (Valenciennes, 1844) 





Myliobatis sp. cf. M. aquila Linnaeus, 1758 





Sparnodus sp. 








Hexanchus griseus (Bonnaterre, 1788) 


Galeocerdo cuvier (Peron 8 Lesueur, 1822) 





Pagellus sp. 





Pagrus mauritanicus Arambourg, 1927 











Echinorhinus sp. 


= 





Sphyraena cf. olisiponensis Jonet, 1966 











Dentex cf. fossilis Jonet, 1975 





cf. Epinephelus sp. 











cf. Dasyatioidei 





Teleostea s.l. (vèrtebra) 











TOTAL 


valor 4,0 assignat a la categoria detritic, és 
ponderat per 4 (4,0 x 4 16,0) per 
considerar-se el gènere com a freqüent. 
Obtenim així el que denominem índex f-p o 
index de freqüència-preferència (Taula 2). 
Al no tenir representants actuals, no 
s'ha considerat al gènere Sparnodus a 
l'hora d'obtenir els índexs f-p finals. 


Material recuperat 


La distribució i nombre del material 
recuperat són els que vénen expressats a la 
Taula 1. 

Excepcions fetes de dos fragments de 
fibló caudal corresponents a Myliobatis sp. 

















cf. M. aquila, les restes òssies de part del 
crani atribuides a cf. Epinephelus sp. i 3 
vertebres de Teleostea s.l., tots els altres 
exemplars es corresponen amb restes 
dentàries (dents o fragments de les 
mateixes) de les espècies estudiades. 


Paleontologia sistemàtica i actualisme 

biològic 

a) Classe CHONDRICHTHYES: 

Familia: HEXANCHIDAE (= NOTIDANI- 
DAE) 


Genere: Hexanchus Rafinesque, 1810 
Hexanchus griseus (Bonnaterre, 1788) 


Taula 2. Índex (f-p) de frequència-preferència. 
Table 2. Index (f-p) of frequency-preference. 


Batimetria Substrat Salinitat 
Domini Pelágic 


Sparus 





Odontaspis 








bem IE ICO MOE 


Galeocerdo 











Pagellus 








Dasyatis? 











Echinorhinus 








Ephinephelus? 








Pagrus 











Sphyraena 


INDEX f-p 60,3 40,3 5,7 27,1 10,0 47,9 7,2 17,2 7,3 48,0 10,0 

1955 Notidanus primigenius Agassiz: Bauzà i 
Imperatori; p. 97, L. XV: 1. 

1973 Notidanus primigenius Agassiz: Bauzà i 
Plans, p. 73, L. l: 3-6. 

1996 Hexanchus griseus (Bonnaterre); Mañé et 
al.; p. 26; L. II: 6-7. 


Alguns autors (Rocabert, 1934, Bauzà, 
1947a, Colom, 1975) assignen a l'antiga 
denominació de  Notidanus primigenius 
Agassiz, 1843 certes dents que en realitat 
pareixen pertànyer al gènere Notorhynchus 
Ayres, 1855. 

Present al Miocè de Catalunya (Pobla 
de Montornès) i al Pliocè de Catalunya (El 
Papiol) i Màlaga. 

A l'actualitat H. griseus (Bocadolça 
(Bal.-Cat.), Cañabota (Cast.)] és relati- 
vament comú a la zona mesopelàgica (80- 
1000 m) i de talús dels mars tebis i 
subtropicals, Mediterrània i Atlàntic càlid, 
podent arribar fins a Noruega. D'hàbits 
solitaris, es un depredador indiscriminat de 
peixos i crustacis. 


Família: ODONTASPIDAE 

Gènere: Odontaspis Agassiz, 1838 

Odontaspis taurus (Rafinesque, 1810). 
(Fig. 8: 5) 

1919 Odontaspis elegans Agassiz: Gómez- 
Llueca, p. 27, L. IX: 3-6bis. 

1919 Odontaspis dubia Agassiz: Gómez-Llueca, 
p. 27, L. VIII: 8-9, IX: 1-2. 

1919 Odontaspis contortidens Agassiz: Gómez- 
Llueca, p. 26, L. VIII: 10-13. 

1934 Odontaspis dubia Agassiz: Rocabert, p. 90, 
L. HI: 42-43. 

1934 Odontaspis elegans Agassiz: Rocabert, p. 
89; L. UI: 39-41. 

1934 Odontaspis contortidens Agassiz: Rocabert, 
p. 88, L. III: 31-38. 

1934 Odontaspis acutissima Agassiz: Rocabert; 
p. 86; L. III: 21-26. 

1949a Odontaspis acutissima Agassiz: Bauzà; p. 
205; L. XV: 3-4. 

1949c Odontaspis acutissima Agassiz: Bauzà; p. 
447; L. XXXI: 3-5. 

1955 Odontaspis acutissima Agassiz: Bauzà i 
Imperatori; p. 95; L. XVI: 11-19. 


1962 Odontaspis (Synodontaspis) acutissima 
Agassiz: Bauzà i Mercadal, p. 154; L. I: 1- 
2. 

1963 Odontaspis (Synodontaspis) acutissima 
Agassiz: Bauzà et al.; p. 229; L. VII: 4-13, 
VIII: 6-1. 

1964 Odontaspis acutissima Agassiz: Bauzà; p. 
202 (descrit). 

1973 Odontaspis (Synodontaspis) acutissima 
Agassiz: Bauzà i Plans; p. 76; L. IV: 28-30. 

1973 Odontaspis (Synodontaspis) acutissima 
AGASSIZ: Obrador i Mercadal; fig. 3: 2. 

1975 Odontaspis acutissima Agassiz: Colom; p. 
476; fig. 200: 3-4. 

1978 Odontaspis acutissima Agassiz: Bauzà, p. 
374; L. XXII: 63-66. 

1996 Odontaspis taurus (Rafinesque): Mañé et 
al.; p. 24; L. I: 15-21. 


Per motius d'estricta prioritat i davant 
la impossibilitat de diferenciació de les 
dents, s'ha optat per la substitució de la ja 
clàssica denominació específica Odontaspis 
acutissima Agassiz, 1844 (inclosa tota la 
seva àmplia sinonímia) per la de l'espécie 
actual O. taurus. Cal, peró, distingir aquesta 
darrera espècie de la miocènica Odontaspis 
cuspidata Agassiz, 1844 de dents més grans 
i robustes, i amb la curvatura sigmoidal, de 
les dents anteriors i sinfisàries, menys 
acusada. 

Per altra banda, els límits del subgè- 
neres establerts per White: Odontaspis, 
Synodontaspis i Paradontaspis, són encara 
poc clars i acceptats, per la qual cosa es 
segueix mantenint la denominació genèrica 
Odontaspis. 

Present al Miocè de Mallorca (Muro), 
Menorca (Rafalet de Sant Lluís i Es 
Vermell), Catalunya (Montjuic, Pobla de 
Montornès, Torredembarra, Vilaseca de 
Solcina, Sant Sadurní d'Anoia i Gelida) i 
Córdova, així com al Pliocè de Mallorca 
(Sa Pobla), Catalunya (El Papiol i Sant 
Vicenç dels Horts) i de Màlaga (Tejares). 

A l'actualitat O. taurus [Pez toro 
(Cast.)) és una espècie poc comuna a la 
Mediterrània, essent més abundant en aigúes 
de Sud-Àfrica: se'l troba normalment sobre 
fons arenosos litorals a menys de 70 m de 

profunditat. Amb un régim trófic variat, 
caça mitjançant certa tàctica de grup. 
Canibalisme intrauteri. Molt agressiu, pot 
atacar sense provocació. Es creu que 
engoleix arena per tal d'augmentar el seu 
pes. 


Familia: LAMNIDAE (= Isuridae) 
Gènere: Isurus Rafinesque, 1810 (= 
Oxyrhina Agassiz, 1843) 
Isurus hastalis (Agassiz, 1843) 
(Fig. 8: l i 10) 


1919 Oxyrhina hastalis Agassiz: Gómez-Llueca; 
p. 18, fig. 2; L. VIII: 1-2. 

1919 Oxyrhina xiphodon Agassiz: Gómez-Llueca; 
p. 19, fig. 3; L. VIII: 3-4. 

1919 Oxyrhina sp.: Gómez-Llueca; p. 23, figs. 
6-7. 

1919 Oxyrhina nov. sp.: Gómez-Llueca; p. 21, 
fig. 5; L. VHI: 5. 

1934 Oxyrhina hastalis Agassiz: Rocabert; p. 81; 
L. II: 4-11. 

1934 Oxyrhina xiphodon Agassiz: Rocabert; p. 
82; L. II: 14-15 (non 12-13). 

1946a Oxyrhina hastalis Agassiz: Bauzà; p. 376- 
377; L. XIX: 8. 

1946a Oxyrhina xiphodon Agassiz: Bauzà; p. 
377; L. XIX: 9. 

1946a Oxyrhina leptodon Agassiz: Bauzà, p. 
376; L. XIX: 10. 

1947b Oxyrhina hastalis Agassiz: Bauzà; p. 635; 
L. XXXIX: 8, XL: 4-6, XLI, XLI: 1-8. 

1949a Oxyrhina hastalis Agassiz: Bauzà; p. 213; 
L. XV: 5-6. 

1949c Oxyrhina hastalis Agassiz: Bauzà; p. 499; 
L. XXIX: 5-6. 


1955  Oxyrhina  hastalis Agassiz: Bauzà i 
Imperatori; p. 93; L. XV: 2-7. 
1962 Oxyrhina hastalis Agassiz: Bauzà i 


Mercadal; p. 156; L. I: 7-9. 

1963 Oxyrhina hastalis Agassiz: Bauzà et al.; p. 
223; L. III: 2-12, IV: 4-8, V: 3-6. 

1973 Oxyrhina hastalis Agassiz: Bauzà i Plans; 
p. 80, L. III: 20-21. 

1973 Oxyrhina hastalis Agassiz: 
Mercadal; fig. 3: 3-4. 

1975 Oxyrhina hastalis Agassiz: Colom; p. 476; 
fig. 200: 7-8. 

1978 Oxyrhina hastalis Agassiz: Bauzà; p. 375; 
L. XXII: 51-55. 

1991 Oxyrhina hastalis Agassiz: Colom; p. 86; 
L. 6: 4. 


Obrador i 


1996 Isurus oxyrinchus Rafinesque: Mañé et al., 
p. 25; L. IE: 18. 


Present al Miocé de Mallorca (Muro, 
Santa Margalida i Campos), Menorca (Sa 
Muleta-Alaior, Rafalet-Sant Lluís, Pont 
d'En Gil i Bajolí), Catalunya (Vilanova i la 
Geltrú, Altafulla, Pobla de Montornès, 
Torredembarra i Vilaseca de Solcina), així 
com al Pliocè de Catalunya (El Papiol i 
Sant Feliu de Llobregat-Torrent del Terme) 
i Màlaga. 

L'exemplar de la Fig. 8: 10, d'una 
mida molt mes gran i robusta que totes les 
altres dents d'7. hastalis trobades, concorda 
fortament amb la descripció feta de dues 
dents representades amb la denominació 
d'Isurus benedeni (Le Hon, 1871) al Miocè 
de Mallorca (Santa Margalida) i Menorca 
(Maó) (Bauzà, 1947a, 1978). 

Pel que fa als principals trets 
diferencials i filogènesi de les espècies del 
gènere Isurus, així com les relacions amb 
l'espècie actual = Isurus oxyrhynchus 
Rafinesque, 1810, vegeu els treballs de 
Bauzà (1947a; 1948c) i Mañé et al. (1996). 

Representant actual del gènere, Z. 
oxyrhynchus [Solraig, llúdria (Bal.-Cat.); 
Marrajo (Cast.)] és una espécie cosmopolita 
bastant comú a les costes europees. 
Epipelàgic, rares vegades s'apropa a la 
costa, nedant a la superfície (amb les aletes 
dorsal i caudal fora de l'aigua) o prop 
d'ella. Molt voraç, s'alimenta principalment 
d'escòmbrids i calamars. D'hàbits solitaris 
és molt ràpid perseguint banc de peixos i 
cefalòpodes. 


Família: CARCHARHINIDAE 

Gènere: Carcharhinus BLAINVILLE, 1816 

Carcharhinus egertoni (Agassiz, 1843) 

(Fig. 8: 9; Fig. 10: 1) 

1919 Carcharias (Prionodon) sp.: Gómez- 
Llueca; p. 29; L. IX: 11-21. 

1934 Carcharias (Prionodon) sp.: Rocabert; p. 
93; L. IV: 11-23. 

1947a Prionodon cf. egertoni (Agassiz): Bauzà; 
p. 533; L. XXXVIII: 1-8. 

1949a Prionodon egertoni (Agassiz): Bauzà, p. 
208, L. XIV: 1-4. 

1955 Carcharhinus egertoni (Agassiz): Bauzà i 
Imperatori, p. 96, L. XV: 8-9. 

1964 Carcharhinus egertoni (Agassiz): Bauzà, p. 
201 (descrit). 

1978 Carcharhinus egertoni (Agassiz): Bauzà, p. 
377, L. XX: 10-23. 

1996 Carcharhinus (Prionodon) —egertoni 
(Agassiz): Mañé et al., p. 20, L. I: 1-14. 


Espècie present al Miocè de Mallorca 
(Muro i Santa Margalida), Catalunya 
(Torredembarra, Montjuic i Vilaseca de 
Solcina), així com al Pliocè de Mallorca 
(Sa Pobla), Catalunya (El Papiol, Sant 
Vicenç dels Horts, Castellbisbal i Molins de 
Rei) i Màlaga (SALYT). 

Mañé et al. (1996) proporcionen un 
resum comparatiu dels trets diferencials de 
C. egertoni amb Carcharhinus priscus 
(Agassiz, 1493) del Miocè, Carcharhinus 
plumbeus (Nardo, 1827) i d'altres espècies 
actuals del gènere. 

L'espècie actual C. plumbeus 
[Tiburón de Milberto (Cast.)], amb una 
distribució cosmopolita, és freqüent al 
Mediterrani, especialment a l'Adriàtic. 
Abundant en aigues de la zona nerítica- 
litoral (0-50 m), fins i tot salobres. Molt 
voraç, s'alimenta de preses vives i detritus 
de tot tipus, podent arribar al canibalisme. 
D'enorme vitalitat i resistència, pot seguir 
caçant i menjant després d'haver sofert 
greus mutilacions. 


Gènere: Galeocerdo Múller i Henle, 1837 
Galeocerdo cuvieri (Peron i Lesueur, 1822) 


1996 Galeocerdo cuvieri (Peron i Lesueur): 
Mañé et al., p. 21; L. II: 8-9. 


Localitzada una sola dent al Pliocè de 
Catalunya (El Papiol). 

Diferenciem G. cuvieri de Galeocerdo 
aduncus Agassiz, 1843 descrit al Miocè 
. (Rocabert, 1934, Bauzà, 1947b, 1949a, 
1949c, 1953a, 1978, Bauzà i Plans, 1973), 
atesa la curvatura de la corona més regular 


des de l'inici fins el vèrtex de G. curvieri 
(vegeu el treball de Mañé et al., 1996). 
Actualment G. cuvieri (Tiburón tigre 


(Cast.)], és una espècie molt rara al 
Mediterrani, essent habitual als mars 
tropicals i subtropicals, pot aparèixer 


rarament fins a Islàndia. Epipelàgic o, més 
rarament, litoral. Molt voraç s'alimenta de 
preses vives i detritus de tot tipus, podent 
arribar en ocasions al canibalisme. Presenta 
una enorme vitalitat i resistència, amb 
capacitat per seguir caçant i menjant 
després d'haver sofert greus mutilacions. 


Família: SQUALIDAE 
Gènere: Echinorhinus Blainville, 1816 
Echinorhinus sp. 

(Fig. 9: 1) 


1973 Echinorhinus sp.: Bauzà i Plans; p. 93; L. 
I: 8-9. 


Descrita una sola placa dérmica al 
Pliocé de Catalunya (Pobla de Montornés). 

L'espécie actual Echinorhinus brucus 
(Bonnaterre, 1788) [Pez clavo, oruga marina 
(Cast.)], bastant rar al Mediterrani, és més 
comú a l'Atlàntic, des d'Àfrica fins Escòcia. 
Bentònic, a l'estiu a 20-200 m i a l'hivern 
a 400-900 m. Sobre tot tipus de substrat. 


Família: MYLIOBATIDAE 

Gènere: Myliobatis Cuvier, 1817 
Myliobatis sp. cf. M. aquila (Linnaeus, 
1758) 

(dentals Fig. 8: 3; fibló caudal Fig. 9: 4) 


1919 Zigobates sp.: Gómez-Llueca; p. 47; fig. 
18; L. XIII: 2-4. j 

1919 Myliobates nov. sp.: Gómez-Llueca; p. 34, 
figs. 12-16, L. X-XII, XIII: 1. 

1934 Myliobatis sp.: Rocabert; p. 98, L. V: 1-2, 
4-6. 

1934 Zigobates sp.: Rocabert, p. 99, L. V: 3. 

1946a Myliobates sp.: Bauzà, p. 375, L. XVIII: 
2. 

1946b Myliobatis sp.: Bauzà, p. 451; L. 
XXXVII: 16, XXXVIII-XXXIX, XL: 38-39. 

1949a Myliobatis sp.: Bauzà, p. 205, L. XV: 8- 
11. 

1949c Rhinoptera studeri Agassiz: Bauzà: p. 
476; L. XXX: 9-10. 
1963 Myliobatis meridionalis Gervais: Bauzà et 
al., p. 232, L. IX: 6, X: 1-3, XI: 1-4. 
1964 Myliobatis sp.: Bauzà, p. 203 (descript.). 
1966b Myliobatis sp.: Bauzà, p. 136, L. I: 4. 
1969b Myliobatis meridionalis Gervais: Bauzà, 
L. I-II. 

1973 Myliobatis sp.: Bauzà i Plans; p. 94; L. V: 
39-41. 

1973 Myliobatis sp: Obrador i Mercadal; fig. 3: 
8-9. 

1978 Myliobatis meridionalis Gervais: Bauzà; p. 
379; L. XXI: 37-41, 43, 46. 


Gènere present al Miocè de Mallorca 
(Muro, Santa Margalida i Campos), 
Menorca (Na Negra i Costa des Sòtil), 
Catalunya (Montjuic, Gelida, Sant Sadurní 
d'Anoia, Olèrdola, Pobla de Montornès i 
Banyeres) i Andalusia (Alcolea i Niebla), 
així com al Pliocè de Mallorca (Sa Pobla), 
Catalunya (El Papiol) i Huelva (Cabezos). 

Tenint en compte la difícil determi- 
nació específica de Myliobatis a partir de 
restes dentals aillades, podem adscriure la 
pràctica totalitat d'exemplars descrits a ja- 
ciments del Miocè dins del grup de 
Myliobatis meridionalis Gervais, 1852; men- 
tre que tots els exemplars descrits dins del 
Pliocé (Rocabert, 1934; Bauzà, 1949a, 
1949c, 1964) es poden incloure dins d'una 
determinació específica més afí a la My- 
liobatis sp. cf. M. aquila (Linnaeus, 1758). 

Els principals trets dentals que ens 
permeten una discriminació específica entre 
les actuals Myliobatis aquila (Linnaeus, 
1758) i Pteromylaeus bovinus (Geoffroy 
Saint-Hilaire, 1817) (7 Myliobatis bovina 
Geoffroy Saint-Hilaire, 1817) són la menor 
curvatura de les peces de la série central i 
una superfície coronària més esmaltada (més 
brillant) de la primera (Bauzà et al., 1963, 
Bauzà, 1969b), els que ens permet situar els 
exemplars estudiats com una espécie molt 
afí a l'actual M. aquila. 

A l'actualitat M. aquila (Bonjesús, 
milana (Bal.-Cat.); Aguila marina (Cast.)] és 
una espécie cosmopolita, bastant comú al 
Mediterrani i a l'Atlàntic Oriental, des del 


sud de Gran Bretanya fins a les Canàries 
incloent Madeira i les Açores. Bentopelàgic, 
frequent als fons blans d'arena o fang de 
les aigües costeres litorals o de la 
plataforma fins els 200 m. Carnívor, 
bàsicament malacòfag, s'alimenta d'animals 
bentònics (mol:luscs amb closca, crustacis, 
peixos) que tritura amb les seves plaques 
dentàries. 


b) Classe OSTEICHTHYES: 


Família: SERRANIDAE 
Gènere: cf. Epinephelus Linnaeus, 1758 
cf. Epinephelus sp. 

(Fig. 9: 5) 


1978 Epinephelus sp.: Bauzà, p. 387 (otolit no); 
L. XXVIII: 4. 


Localitzada només una dent al Pliocè 
de Mallorca (Sa Pobla). 

Al jaciment D s'han pogut recuperar 
les restes òssies corresponents a una part 
del crani, on és pot distingir perfectament 
in situ el pre-opercle dentat (Fig. 9: 5) que 
caracteritza als Serranidae. 

L'actual Epinephelus marginatus 
(Linnaeus, 1758) [Anfós, nero (Bal.-Cat.), 
Mero (Cast.)] és una espècie litoral típica 
del Mediterrani i de l'Atlàntic occidental, 
des de Sudàfrica fins al sud de Gran 
Bretanya (molt rar) incloses les Canàries, 
Açores i Madeira. Es troba, quasi sempre, 
sobre fons durs (rocosos de grans blocs) o 
al límit de les zones d'algues, entre els 5 i 
400 m de profunditat. És un depredador 
molt voraç amb especial predilecció pels 
cefalòpodes sobre els peixos i crustacis que 
també formen part del seu règim alimentari. 
Sedentari i territorial, caça a l'aguait dins 
d'un territori individual, en el que es troba 
habitualment amagat dins d'una escletxa 
que li serveix també de refugi i protecció. 
Es tracta d'una espècie eminentment 
termòfila amb variacions estacionals molt 
marcades, que arribat l'hivern emigra o es 
desplaça a major profunditat. Ous pelàgics. 


G. Mas, Ictiofauna del Pliocè mitjà-superior de la conca sedimentària de Palma 51 


Familia: SPARIDAE 

Gènere: Dentex CUVIER, 1814 

Dentex cf. fossilis JONET, 1975 
(Fig. 10: 3) 


19492 Dentex sp.: Bauzà, p. 210, L. XIII: 17. 

1978 Dentex sp.: Bauzà, p. 389; L. XXVIII: 5. 

1985 Dentex sp.: Colom, p. 283(53), fig. 19: 1- 
8. 

1995 Dentex fossilis Jonet: Manè et al.; p. 20; 
L. I: 1-4. 


Present al Pliocè de Mallorca (Sa 
Pobla) i Catalunya (El Papiol i Molins de 
Rei). Sanz (1950) i Bauzà i Plans (1973) 
descriuen varis otolits atribuits a Dentex 
lozanoi Sanz, 1950, Dentex latior Schubert, 
1906 i Dentex gregarius (Koken, 1891) al 
Pliocè inferior de Mallorca (Llubí i Pont 
d'Inca) i Catalunya (Espitlles). 

L'espècie actual Dentex dentex 
(Linnaeus, 1758) [Déntol (Bal.-Cat.), 
Dentón (Cast.)), típicament mediterrània, es 
troba també a l'Atlàntic Oriental des de 
Gran Bretanya (ocasional) fins a Dakar, 
incloses les Canàries i Madeira. 
Normalment entre 1 i 2 km de la costa als 
30 m de profunditat sobre fons de tots 
tipus, preferentment rocosos, d'arena i 
herbeis de Zostera i Posidonia, podent 
arribar caçant fins a la superfície. Més 
frequent a la vorera durant l'estiu, a 
l'hivern, degut al fred es retira a aigües més 
profundes podent arribar als 200 m de 
profunditat. Els joves són més litorals. Es 
tracte d'un gran carnívor amb preferència 
pels cefalòpodes. Caçador molt voraç i 
desconfiat, solitari o formant petits grups. 


Gènere: Pagellus Cuvier i Valen-ciennes, 
1830 
Pagellus sp. 

(Fig. 10: 4) 


1949b Pagellus sp.: Bauzà, p. 655, L. 
XXVIII: 4-5. 

1964 Pagellus 
(descript.). 


sp: Bauzà, p. 209 


1995 Pagellus sp.: Mañé et al., p. 20, 
L. I: 5-7. 


Gènere present al Pliocé de Mallorca 
(Sa Pobla) i de Catalunya (El Papiol). 

L'actual Pagellus erythrinus 
(Linnaeus, 1758) [Pagell (Bal.-Cat.); Pagel, 
Breca (Cast.)] present a l'Atlàntic Oriental 
(des de tròpic fins a la peninsula 
Escandinava, incloses les Canàries, Madeira 
i Cap Verd), al Mediterrani i al Mar Negre, 
és una espècie litoral que normalment es 
troba formant petits grups sobre fons 
detrítics (arenosos i llimosos) i coral-lins als 
10-30 m a l'estiu i fins als 200 m a 
l'hivern. Té un règim carnívor variat, amb 
preferència pels invertebrats o petits peixos. 
Gènere: Diplodus Rafinesque, 1910 (= 
Sargus Cuvier, 1817) 
Diplodus jomnitanus (Valenciennes, 1844) 

(Fig. 8: 2; Fig. 10: 5 superior) 


1919 Sargus oweni Agassiz: Gómez-Llueca; p. 
52; L. IX: 46-51. 

1946a Sargus oweni Agassiz: Bauzà, p. 377, L. 
XVIII: 7. 

1946a Sargus incisivus Gervais: Bauzà, p. 376, 
L. XVIII: 7. 

1948c Trigonodon oweni Sismonda: Bauzà, p. 
454, L. XL: 44-51. 

1949a Trigonodon oweni Sismonda: Bauzà, p. 
214, L. VIII: 1-6. 

1949c Sargus incisivus Gervais: Bauzà, p. 496, 
L. XXX: 16. 

1962 Diplodus jomnitanus Valenciennes: Bauzá 
i Mercadal; p. 160, L. I: 10. 

1963 Trigonodon oweni Sismonda: Bauzà et al., 
p. 243, L. XIV: 3-5(3 no). 

1973 Diplodus jomnitanus Valenciennes: Bauzà 
i Plans, p. 105, L. VIII: 65-67. 

1973 Diplodus —jomnitanus Valenciennes: 
Obrador i Mercadal; fig. 3: 10. 

1978 Diplodus jomnitanus Valenciennes: Bauzà, 
p. 389, L. XXVIII: 6. 

1985 Diplodon sp.: Colom, p. 285(53), fig. 19: 
24. 

1995 Diplodus jomnitanus Valenciennes: Mañé 
et al.; p. 22; L. E: 17. 

Espécie present al Miocé de Mallorca 
(Muro, Llubí, Santa Margalida i Campos), 
Menorca (Sant Lluís i Es Vermell) i 
Catalunya (Villafranca del Penedés); així 
com al Pliocé de Catalunya (Sant Feliu del 
Llobregat). 

Cal no confondre D. jomnitanus, amb 
Trigonodon oweni Sismonda, 1949 (= 
Sargus sioni Roualt, 1858), espècie amb la 
que en ocasions ha estat considerada 
sinònima (Gómez-Llueca, 1919, Bauzà, 
1946a, 1948c, 1949a, Bauzà et al., 1963), 
fent entrar a D. jomnitanus dins la discussió 
de la seva atribució o no a la família 
Sparidae (Bauzà, 1958b; Mañé et al., 1995). 

L'actual Diplodus sargus (Linnaeus, 
1758) [Sard (Bal.-Cat.); Sargo (Cast.)] és 
un peix abundant al Mediterrani essent més 
rar al Mar Negre, Atlàntic Oriental des del 
Golf de Biscaia (molt rar) fins a Angola, 
incloses les Canàries, Açores i Madeira. 
Litoral, sobre esculls, fons rocosos, detrítics 
i praderies de  fanerógames  (Zostera, 
Posidonia) i Caulerpa prolifera. Omnivor, 
s'alimenta de tot quan troba, triturant amb 
els seus molars les closques dels mol-luscs, 
arribant a menjar eriçons. Temorós, astut i 
desconfiat, té un potent atac i una defensa 
enèrgica. Solitari o gregari, petits exemplars 
erràtics, se li atribueix una certa memòria. 
Diplodus es troba molt adaptat a la zona de 
rompents, ja que la seva morfologia i 
disposició de les aletes li permeten 
maniobrar amb molta facilitat. 


Gènere: Sparus Linnaeus, 1758 
Sparus cinctus (Agassiz, 1843) 
(molars Fig. 8: 4, canines Fig. 8: 7) 


1919 Sphaerodus cf. parvus Agassiz: Gómez- 
Llueca, p. 49, L. IX: 27-38. 

1934 Sphaerodus sp.: Rocabert, p. 101, L. V: 9- 
20. 

1948c Chrysophrys cincta var. astensis Sacco: 
Bauzà; p. 458; L. XXXVII: 7-8. 

1949a Sparus cinctus (Agassiz): Bauzà; p. 214; 
L. XV: 7. 

1962 Sparus cinctus (Agassiz): 
Mercadal; p. 161; L. E: 17. 


Bauzà i 


1973 Sparus cinctus (Agassiz): Bauzà i Plans; p. 
102; L. IV: 3244, 32+++. 
1973 Sparus cinctus (Agassiz): 

Mercadal; fig. 3: 11. 
1978 Sparus cinctus var. astensis Sacco: Bauzà; 
p. 392; L. XXVIII: 13-15. 


Obrador i 


Present al Miocè de Mallorca (Muro, 
Santa Margalida i Campos), Menorca (Sant 
Lluís i Es Vermell), i Catalunya (Altafulla 
i Sant Sadurní d'Anoia). 

Malgrat que la determinació especifica 
dels Sparidae a partir de dents aillades, 
sense conèixer la seva distribució i 
colllocació a les branques mandibulars, 
resulta difícil i arriscada, la presència 
conjunta de molars hemisfèrics amb dents 
laterals còniques i canines massivess de 
punta arrodonida i inclinada vers l'interior 
ens permet una atribució específica a S. 
cinctus (Bauzà, 1949a, Bauzà i Plans, 
1973). Per altra banda, la total absència de 
radiacions a la cara bassal de les dents 
(Mañé i Abad, 1998), així com el perímetre 
bassal circular regular de les mateixes, ens 
permet una determinació diferencial de 
Pagrus caeruleostictus Valencienes, 1830. 


Sparus aurata Linnaeus, 1758 
(Fig. 8: 8) 


1995 Sparus aurata Linnaeus: Mañé et al.; p. 
21 (descript.). 


Present al Pliocè de Catalunya (El 
Papiol). 

En alguns dels molars trobats se 
poden entreveure lleugerament alguns plecs 
radials a la perifèria de la: corona, 
característica diferencial que quan és molt 
marcada distingeix Sparus  neogenus 
Arambourg, 1927 (= Chrysophrys agassizi 
Sismonda, 1846). Són més evidents als 
exemplars del Miocè que en els del Pliocè, 
i a l'actualitat s'hi insinuen de manera molt 
difusa (Bauzà, 1949a, Bauzà et al., 1963, 
Bauzà i Plans, 1973; Mañé et al., 1995); 
per a la qual cosa, els exemplars del Pliocè, 
amb plecs radials poc marcats, podrien 

pertànyer a una forma de transició entre S. 
neogenus del Miocè i S. aurata actual. 

A l'actualitat S. aurata (Orada (Bal.- 
Cat.); Dorada (Cast.)] és un peix freqúent al 
Mediterrani i Atlàntic oriental, des de Gran 
Bretanya fins a Senegal incloses Canàries, 
Cap Verd i Açores. El trobem sobre fons 
arenosos, fangosos i praderies de Posidonia 
i Zostera, molt litoral arribant a penetrar a 
les aigues de llacunes salobres. Molt voraç, 
s'alimenta sobre tot de balànids i mol-luscs 
de closca enterrats sota l'arena. Deambula 
sol o en petits esbarts, temorós i desconfiat, 
presentant una defensa enèrgica. 


Gènere: Pagrus Cuvier, 1817 
Pagrus mauritanicus Arambourg, 1927 
(Fig. 8: 6) 


1949a Pagrus mauritanicus Arambourg: Bauzà, 
p. 210, L. XVI: 7. 

1964 Pagrus mauritanicus Arambourg: Bauzà, 
p. 209 (descript.). 

1973 Pagrus mauritanicus Arambourg: Bauzà i 
Plans, p. 104, L. VII: 63-64. 

1978 Pagrus mauritanicus Arambourg: Bauzà, 
p. 392, L. XXVIII: 7-8. 


Present al 
(Monjos) i 
Pobla). 

Alguns autors (Bauchot i Pras, 1993) 
inclouen el génere Pagrus Cuvier, 1817 
com un subgénere de Sparus Linnaeus, 
1758. 

L'espècie actual Pagrus  pagrus 
(Linnaeus, 1758) [Pàgara, Pagre (Bal.-Cat.); 
Pargo (Cast.)] es distribueix pel Mediterrani 
i Atlàntic Oriental, des de Gran Bretanya 
fins a Angola incloses les Canàries, Madeira 
i les Açores, sobre fons durs o detrítics 
(joves també a les praderies de 
fanerògames) de la zona litoral i/o de 
plataforma, de 10-30 m a l'estiu arribant 
fins als 250 m a l'hivern. Carnivor 
(crustacis, molluscs i peixos), deambula sol 
o en petits esbarts, temorós i desconfiat, 
presentant una defensa enèrgica. 


Miocè de Catalunya 
al Pliocè de Mallorca (Sa 


Gènere: Sparnodus Agassiz, 1839 
Sparnodus sp. 
(Fig. 10: 7) 


1948c Chrysophrys honi Leriche: Bauzà, p. 458; 
L. XXXVII: 17-19. 

1985 Box sp.(2): Colom, p. 285(53), fig. 19: 16- 
17. 

1995 Sparnodus sp.: Mañé et aL; p. 22, L. I: 
17. 


Gènere present al Miocè de Mallorca 
(Muro i Santa Margalida), així com al 
Pliocè de Catalunya (El Papiol). 

Sense representants actuals, aquest 
gènere apareix a principis l'Eocè estant 
documentat fins el Pliocè inferior (Mañé, 
1995), essent la primera vegada que es cita 
del Pliocè mitjà-superior. Els exemplars 
estudiats presenten un perfil més robust i el 
vèrtex menys punxegut que els descrits al 
Pliocè català. 


Família: SPHYRAENIDAE 

Gènere: Sphyraena Block i Schneider, 1801 

Sphyraena cf. olisiponensis Jonet, 1966 
(Fig. 10: 2) 


1934 Cybium sp.: Rocabert, p. 103, L. V: 31-37. 

1949a Cybium sp.: Bauzà, p. 210, L. XIV: 9-12 

1964 Cybium sp.: Bauzà, p. 211 (descript.). 

1973 Sphyraena sp.: Bauzà i Plans, p. 99; L. IV: 
32+, 

1978 Sphyraena sp. (Cibium sp.): Bauza; p. 395; 
L. XXVIII: 3. 

1995 Sphyraena olisiponensis Jonet: Mañé et 
al.; p. 25; L. I: 23-25. 


Gènere present al Miocè de Catalunya 
(Sant Sadurní d'Anoia, Montjuic, Monjos, 
Olérdola 1 Pobla de Montornés); així com al 
Pliocé de Mallorca (Sa Pobla) i Catalunya 
(El Papiol i Sant Vicenç dels Horts). 

L'actual Sphyraena sphyraena 
(Linnaeus, 1758) [Espet (Bal.-Cat.); Espetón 
(Cast.)] es distribueix pel Mediterrani, Mar 
Negre i Atlàntic Oriental, des del Golf de 
Biscaia fins a Angola incloses les Canàries, 
Madeira i Cap Verd. Pelàgic litoral (0-100 

m), sobre fons d'arena, macs i coralls. És 
un fort depredador de peixos i calamars. 
Gregari, especialment els joves, els adults 
més solitaris cacen sobre tot a l'aguait. 


c) Miscellània: Restes diverses. 

El jaciment D ens ha proporcionat 
una dent (Fig. 10: 6) que amb reserves 
podríem atribuir a algun representat del 
subordre Dasyatoidei, selacis hipotremats 
amb fiblons verinosos a la cua, d'hàbits 
costaners fins a 60-100 m, normalment 
bentònics (alguns d'ells es poden enterrar 
dins l'arena o fang) però que també es 
troben freqüentment nedant elegantment a 
plena mar o inclòs a la superfície. S'ali- 
menten d'organismes bentònics (crustacis, 
mol-luscs, petits peixos, etc.) excepció de 
Mobula que s'alimenta de plàncton. 

Del jaciment A provenen 2 incisives 
atribuibles a algun Sparidae indeterminat, 
possiblement a alguna espècie del gènere 
Diplodus (Fig. 10: 5 inferior). 

Per altra banda, s'han pogut recuperar 
diverses restes òssies de teleostis entre les 
que destaquen 2 vèrtebres corresponents a 
peixos de mida mitjana-gran (Fig. 9: 2-3). 


Paleoecologia: anàlisi i discussió 


a) Paleoclima. 

El Pliocè es caracteritzà per un clima 
que es va anar fent més fred i àrid, 
fenomen que s'inicià al Miocè superior fins 
arribar a les primeres glaciacions infero- 
quaternaris. A la zona de l'antic Mar 
Mediterrani aquest refredament es deixà 
notar, en primer lloc, amb un relatiu 
descens de la temperatura coincident amb el 
límit Pliocè inferior/Pliocè superior que 
culmina amb un dràstic descens coincident 
amb el límit Brunhes/Matuyana o l'inici de 
les grans glaciacions àrtiques  plisto- 
holocèniques (Mateu, 1982). 

Pel que fa a la fauna ictiològica del 
Pliocè inferior estudiada per Bauzà a la 
zona del Mediterreni Occidental, i en 


comparació amb la del Miocè, aquest autor 
ha apuntat els següents fets (Bauzà, 1958a; 
1961b, 1964): 

- Disminució de la mida de les dents, 
principalment a les espècies amb més 
afinitats tropicals i/o subtropicals. 

- Total absència dels 
Taurinichthys, Tetraodon i 
d'afinitats tropicals. 

- Disminució de l'abundància d'altres 
gèneres tropicals com són: Diodon, Balistes 
i Aetobates. 


gèneres 
Labrodon 


Pel que fa al material objecte del 
present estudi, que atribuim en la seva 
totalitat. al  Pliocé  mitjà-superior, cal 
destacar: 

- Una total absència dels gèneres amb 
afinitats tropicals. 

- Total abséncia del génere Car- 
charodon, gènere d'àmplia  distribució 
horitzontal fins al plistocé, excepció feta de 
les mars fredes (Bauzà i Imperatori, 1955; 
Bauzà, 1961b; Bauzà i Mercadal, 1962). 

- Una continuació de les espécies que 
es poden denominar arcaiques (Solé, 1959) 
que es vénen mantenint des del Miocé 
sense pràctica modificació o tan sols amb 
disminució de la seva mida. 

Pel que podem veure, ja no sols es 
nota una disminució de la talla en les 
espécies d'alguns géneres amb més afinitats 
tropicals, sinó també la total abséncia dels 
mateixos que ens apunta clarament cap un 
significatiu refredament del medi. 


b) Batimetria, substrat i salinitat. 

El primer que observem, es una clara 
preponderància de representants del domini 
bentònic, destacant els gèneres amb 
preferència per la zona litoral, dels quals la 
majoria poden compartir també un caràcter 
divagant de litoral i/o plataforma. 

La presència d'una petita repre- 
sentació de gèneres pelágics, tots ells 
taurons (Isurus, Hexanchus, Galeocerdo), 
l'hauríem d'explicar tenint en compte 
factors tafonòmics, ja que la determinació 

sistemática d'Hexanchus i Galeocerdo s'ha 
tingut que fer sobre unes poques restes 
dentáries molt fragmentades i deteriorades, 
possiblement degut al transport sofert al 
fons marí, considerant també que en 
ocasions, encara que rares, aquests taurons 
es poden apropar a la costa. 

Pel que fa a la variable substrat, 
observem un domini quasi absolut de 
géneres amb afinitat pels fons detrítics 
preferentment d'arena (Sparus, Odontaspis, 
Dasyatis, Pagellus, Myliobatis) si bé cal 
tenir en compte que una part important 
d'aquests gèneres (Diplodus, Sparus) també 
freqüenten les praderies de fanerógames i/o 
de Caulerpa prolifera, la qual cosa ens fa 
suposar l'existència d'un fons d'arena amb 
algunes comunitats d'algues que servirien 
de refugi i protecció a molts d'aquests 
peixos. 

L'anàlisi de la variable salinitat ens 
denota l'existència d'unes aigües de caràcter 
obert, ja que tan sols 3 dels gèneres 
estudiats (Sparus, Carcharinus i Dasyatis 2) 
poden  freqüentar en ocasions zones 
salobres; si bé l'alta freqüéncia relativa 
d'aquests gèneres ens du a no descartar 
l'existència de zones salobres properes. 

L'anàlisi litològic i micropaleontològic 
del sediment (calcarenites bioclàs-tiques 
d'aspecte massiu amb predomini de 
foraminífers litorals) també ens du a 
interpretar aquests nivells com a una 
seqüéncia someritzant, amb dipòsits molt 
costaners de bancs d'arena  (shoals) 
evolucionant a dipòsits de platja (Alvaro et 
al., 1984; Simó i Ramón, 1986, ITGE, 
1991). 


c) Règim tròfic. 

Es de destacar el caràcter depredador 
- carnívor de absolutament tots els gèneres 
representats, dominant els règims a base de 
mol-luscs (malacòfags), peixos i 
cefalòpodes, només el gènere Diplodus té 
un règim omnívor compartint el seu caràcter 
depredador amb cert règim herbívor. 
Carcharhinus i Galeocerdo poden arribar a 


engolir tot tipus de detritus, arribant també 
en ocasions al canibalisme. 


Conclusions 


Es cita per primera vegada una 
important representació ictiológica a 4 
jaciments inèdits que podem situar al Pliocè 
mitjà/superior. 

Dins d'aquesta important fauna 
ictiològica destaquen principalment els 
espàrids, taurons i rajades, així com el 
caràcter depredador de tots els gèneres que 
hi son representats. 

Pel que fa als aspectes mediam- 
bientals hem de destacar un significatiu 
refredament del medi, l'existència de fons 
marins de tipus detrític, principalment 
d'arena amb possibles praderies d'algues, 
que podem situar a la zona litoral amb unes 
aigües poc profundes i de caràcter obert, no 
descartant l'existència de zones salobres 
pròximes, de caràcter més restringit. 

Fig. 8. 1) i 10) /surus hastalis (Agassiz); 2) Diplodus jomnitanus (Valenciennes); 3) Myliobatis sp. 
cf. M. aquila Linnaeus; 4) Sparus cinctus (Agassiz), molariformes; 5) Odontaspis taurus (Agassiz); 
6) Pagrus mauritanicus Arambourg; 7) Sparus cinctus (Agassiz), caniniformes; 8) Sparus aurata 
Linnaeus; 9) Carcharhinus egertoni (Agassiz). Tots els exemplars del jaciment A, excepte 6) del 


jaciment D. 


Fig. 8. I) and 10)Isurus hastalis (Agassiz); 2) Diplodus jomnitanus (Valenciennes); 3) Myliobatis sp. 
cf. M. aquila Linnaeus; 4) Sparus cinctus (Agassiz), molar tooth; 5) Odontaspis taurus (Agassiz); 6) 
Pagrus mauritanicus Arambourg; 7) Sparus cinctus (Agassiz), canine tooth; 8) Sparus aurata 
Linnaeus; 9) Carcharhinus egertoni (Agassiz). All of them belong to the A deposit but 6), from the 


D deposit. 

Fig. 9. 1) Echinorhinus sp., jaciment B; 2) i 3) Vèrtebres de teleosti, jaciment A: 4) Fibló caudal 
de Myliobatis sp., jaciment A; 5) cf. Ephinephelus sp., restes òssies corresponents a part del crani, 


on es pot distingir perfectament in situ el pre-opercle dentat característic del serrànids, jaciment D. 
Fig. 9. 1) Echinorhinus sp., B deposit: 2) and 3) Teleost vertebra, A deposit: 4) Caudal sting of 
Myliobatis sp., A deposit; 5) cf. Ephinephelus sp., bones corresponding to part of the cranium, we 
can see in situ the dentate pre-operculum characteristic of Serranidae, D deposit. 

Fig. 10. 1) Carcharhinus egertoni (Agassiz), jaciment D; 2) Sphvraena cf. olisiponensis Jonet, 
jaciment A; 3) Dentex cf. fossilis Jonet, jaciment A; 4) Pagellus sp.. jaciments A i D; 5) Superior: 
Diplodus jomnitanus (Valenciennes), jaciment A, Inferior: Incisiva Sparidae indeterminat, jaciment 
A; 6) cf. Dasyatioidei, jaciment D; 7) Sparnodus sp., jaciments A i C. 

Fig. 10. 1) Carcharhinus egertoni (Agassiz), D deposit; 2) Sphyraena cf. olisiponensis Jonet, A 
deposit; 3) Dentex cf. fossilis Jonet, A deposit; 4) Pagellus sp., A and D deposits; 5) Upper: 
Diplodus jomnitanus (Valenciennes), A deposit; Lower: Incisiva Sparidae undetermined, A deposit; 
6) cf. Dasvatioidei, D deposit; 7) Sparnodus sp., A and C deposits A i C. 

